61. Struktura kadrova u ugostitelstvu

Funkcionisanje ugostiteljskih objekata podrzumeva organizaciju kolektiva na način koji bi omogućavao pružanje usluga adekvatnog standarda i kvaliteta, ali i profitabilno poslovanje. Da bi se kreirale i pružile usluge,neophodno je angažovanje kadrova. Kadrovi treba da imaju adekvatno obrazovanje,razvijene veštine i lične i profesionalne karakteristike koje omogućavaju pružanje usluga željenog kvaliteta.

Zbog činjenice da se u ugostiteljstvu zapošljava mnogo ljudi,potrebno je angažovanje različitih kadrova s različitim radnim i ličnim karakteristikama.

Kadrovi se formiraju školovanjem i praksom. Planiranje, osposobljavanje i korišćenje kadrova veoma su važni zadaci svakog ugostiteljskog preduzeća.

Kadrovi u ugostiteljstvu dele se na :

-**kadrove u hotelijerstvu**-koji pružaju usluge dočeka i smeštaja gostiju

-**kadrove u ugostiteljstvu**- koji se bave pripremanjem i posluživanjem hrane i pića.

-**kadrovi za obavljanje poslova-**koji su u funkciji ostalih ugostiteljskih usluga( tehničko održavanje,nabavka, finansijsko-knjigovodstveni poslovi).

Sastav radnog kolektiva ugostiteljskog preduzeća treba da odgovara potrebama procesa rada. Struktura kadrova zavisi od vrste i veličine objekta,kao i od vrste usluga koje se pružaju u ugostiteljskom preduzeću.

Jedan od osnovnih preduslova kvalitetnih kadrova je njihova kvalifikovanost. Kvalifikovanost podrazumeva sposobnost zaposlenog da uspešno obavlja određenu vrstu ugostiteljske aktivnosti.

Kvalifikovanost se stiče školovanjem i praksom.

Kvalifikacija se stiče formalno,školovanjem.

Struktura kadrova **prema kvalifikacijama** može da se sistematizuje na sledeći način.

-**rukovodeći kadar** ( direktori,upravnici, menađeri hotela i restorana,šefovi recepcija i dr.)

-**uslužno osoblje** ( konobari, recepcioneri,portiri,sobarice)

-**proizvodno osoblje** ( kuvari,poslastičari,pekari)

-**tehničko osoblje** ( električari,majstori)

-**administrativno osoblje** (knjigovođe,menađeri i sl.)

Struktura ugostiteljskih kadrova prema **stepenu kvalifikovanosti** podrazmeva razlikovanje ugostiteljskih radnika u odnosu na :

-**stepen obučenosti** ( visokokvalifikovani,kvalifikovani,polukvalifikovani,nekfalifikovani zaposleni)

-**stepen stručne spreme** ( kadrovi s visokom stručnom spremom, s višom i srednjom stručnom spremom).